ས་ནི་འཛམ་གླིང་གི་ངོས་ཚང་མར་ཧ་ལམ་བར་མ་ཆད་པར་ཁྱབ་ཡོད་ཅིང༌།དེ་ཉིད་རྒྱ་གར་གྱི་ཆུ་མོ་གངྒ་ཡི་འགྲམ་གྱི་གཤོངས་ས་ལྟ་བུའི་ས་ཁུལ་དུ་གཏིང་ཚད་ཟབ་ཀྱང༌།རི་བོ་དང་མཐོ་ས་རྣམས་སུ་སྲབ་པ་ཡིན།ས་ནི་སྲོག་ལྡན་མང་པོ་འཚོ་སྡོད་བྱེད་ས་ཡིན་ལ།དེས་སའི་གོ་ལའི་ཐོག་སྲོག་ལྡན་རྒྱུན་གནས་ཐུབ་པར་གལ་ཆེའི་ནུས་པ་འདོན་གྱི་ཡོད།རྒྱུ་མཚན་དེའི་དབང་གིས་ང་ཚོའི་རིག་གཞུང་ནང་སས་རྩ་ཆེའི་གོ་གནས་བཟུང་ཡོད་པར་མ་ཟད།ཐ་ན་ཆོས་ལུགས་ཀྱི་ནང་དུའང་སའི་སྐོར་མང་དུ་བཤད་པས་གལ་ཆེའི་གོ་གནས་བཟུང་ཡོད།དེ་བཞིན་གནའ་བོའི་རྩོམ་རིག་གི་ནང་དུ་ང་ཚོའི་ཚེ་སྲོག་དང་འཚོ་གནས་ལ་ས་གཞི་མ་མ་གལ་ཆེ་ཚུལ་སྐོར་འགྲེལ་བརྗོད་བྱས་ཡོད།